भारतीय जनता पार्टी के राष्ट्रीय अध्यक्ष अमित शाह के18 सितंबर को उदयपुर में प्रस्तावित कार्यक्रमों को लेकर भाजपा ने स्थान तय करते हुए उन पर मुहर लगा दी है। अब भाजपा ने वहां तैयारियां शुरू कर दी है, शाह का दौरा दो की बजाय एक दिन का ही होगा। भाजपा ने शाह के दौरें को लेकर सभी स्थानों को देखने के बाद मंगलवार को तीनों कार्यक्रमों के स्थान को फाइनल कर दिया। शहर अध्यक्ष दिनेश भट्ट बताते है कि जनजाति सम्मेलन दोपहर 1 बजे फतह स्कूल प्रांगण में होगा, दोपहर साढ़े तीन बजे कृषि मंडी में शक्ति केन्द्र प्रभारियों की तो शाम 6 बजे टाउनहॉल में प्रबुद्ध नागरिक सम्मेलन होगा।